فالشركة و فغرفة روبين كانو شي رجال لابسين اللباس الرسمي د الشركة تيهبطو شي بوالز و روبين واقفة بتخنزيرتها ممتقبلاش فكرة انها تمشي لسويسرا و دابا كملو عليها فاش ساقت الخبار ديال عراضة قوس و البرهوشة فاش سالاو هبطات فالسانسور هي و ليڨيا و خناثة لي غير ساكتين من فاش فاقت من السخفة و هي ساكتة و هادشي مخليهوم مخلوعين عليها حتى هبطو لطابق الإستقبال كانت سيارة تتسناها تما و تيطلعو فيها بوالزها...فنفس الوقت قوس قال لشيفور يحبس قدام الشركة عاد يدي هو بوحدو السيارة لباركينغ دار لي قالو ليه و بلاصا قدام الشركة..هبط و حل ليهوم الباب و خرجات الكوافورة و قوس ميجي هاد الديكور غير قدام روبين لي تصدمات و الجوجات لي معاها تصدمو شادينها بجوجات....